Lorck var søn af [[rådmand]] Jes Lorenzen Lorck og Birgitta født v. Lutten. Efter at have studeret i [[Halle (Sachsen-Anhalt)|Halle]] [[1742]]-[[1743|43]] kom han til [[København]] [[1744]] og blev [[Ordination|ordineret]] som tysk [[kapellan]] ved [[Vor Frelsers Kirke (Københavns Kommune)|Vor Frelsers Kirke]] [[1745]]. Længe havde den tyske menighed på [[Christianshavn]] ønsket at få sin egen kirke, og for dette ønske blev Lorck en ivrig talsmand. Støttede af [[J.H.E. Bernstorff|grev Bernstorff]] (den ældre) lykkedes bestræbelserne så godt, at grundstenen til den nye "[[Christians Kirke|Frederiks tydske Kirke]]" kunne nedlægges [[1755]], og ved indvielsen [[1759]] blev Lorck dens første sognepræst, hvilket embede han beklædte til sin død, 8. februar 1785. Også for skolevæsenet interesserede Lorck sig levende. Efter hans initiativ og med [[Louise von Plessen|kammerherreinde Plessen]] som væsentlig støtte sammentrådte en komité til oprettelse af et opfostringshus for piger. Kongehuset og hoffets damer skænkede rige gaver, og [[prinsesse Charlotte Amalie]] overtog stillingen som direktrice. 1755 kunne begyndelsen gøres med 25 børn i et lejet hus; [[1760]] fik stiftelsen sin egen bygning, tegnet af [[Philip de Lange]], i [[Prinsessegade]] på [[Christianshavn]]; i anstaltens højeste blomstringstid talte den 120 elever, der foruden undervisning fik føde og klæder i anstalten for at uddannes til dygtige tjenestepiger. Men omtrent samtidig med stifterens død blev anstalten igen ophævet.
Personbillede_savnes Historie